
.ureus  libellus  est  Taciti  de  oratoribus  et  cuius  elegantia  sermonis  et  senten- 
tiarum  subtilitas  miram  legeutibus  iucunditatem  afierat:  sed  tamen  idem  pluribus 
indiciis  ingenium  luxurians  nec  satis  maturum  prodere  videtur,  stilum  autem  ad 
Giceronis  illum  quidem  imitationem  formatum  sed  non  acri  ubivis  iudicio  subactum 
aut  certo  decoris  sensu  temperatum.  Quod  ut  probe  ac  penitus  perspiciatur,  plu- 
ribus  de  causis  studiose  agendum  est,  sed  ea  praecipua,  ne  proclivi  errore  lapsi 
librarios  arguamus  causamque  corrigendi  arripiamus  in  iis,  quae  auctoris  culpa 
admisit.  Cuius  geueris  uonnulla  hac  prolusione  attingemus  brevi  et  speciminis 
loco,  noQ  ut  exhauriamus  materiam  sed  ut  gnavos  adolescentes,  quorum  haec  causa 
maxime  scribimus,  ad  hanc  rem  curiosius  indagandam  incitemus. 

■*"  »1.  Itaque  Secundus  et  Aper  ubi  Matemi  cubiculum  intrarunt  eumqiie  seden- 
tem  et  Catonem  tragoediam  pridie  recitatam  inter  manus  habentem  offenderunt, 
Secundus  Matemum  increpat  liis  verbis  (c.  3,  4):  nihilne  te  fahulae  malignorum  tev' 
rent  quo  minus  offemas  Catonis  tui  ames^  an  ideo  librum  istum  apprehendisti,  vt 
diligentiua  retractare»  et  sublatis  si  qua  pravae  interpretationi  materiam  dederunt 
emitteres  Catonem  non  quidem  meliorem  sed  tamen  securiorem  f  Cui  illum  ita  respon- 
dentem  facit  Tacitus:  •.  , 

Tum  ille  'leges  tu  quidtin  quid  Maternua  sibi  debuerit  et  agnosces  quae  audisti; 

,  quodsi  qua   omisit  Cato  sequenti  recitatione  Thgestes  dicet:    hanc  enim   tragoe- 

diam  disposui  iam  et  intra  me  ipse  formavi. 

Prima  illa  verba  Materni   leges   tu  quidem  quid  Maternus  sibi  debuerit,  in  quibus 

quidem  praeter   codices   de   Seebodii    coniectura    a   Schopeno   recepta   addidimus, 

gravi  reprehensione  Nipperdeius  corripuit:   non   iniuria  neque  nos   acuti   hominis 

iudicio  repugnamus  aut  interpretandi  artificiis  fallere  inscitiam  orationis  studebimus; 
sed  dum  fatemur  non  laudabili  modo  misceri  et  in  unum  conflari  sententias  duas 
quas  aegre  concilies,  ipsum  incusamus  scriptorem,  neque  adducimur  ut  ratum  ha- 
beamus  audax  illius  viri  docti  conamen  multis  probatum,  quo  cum  haec  tantum 
Tacito  relinquat  tum  ille  'leges'  inquit  'si  libuerii  et  agnoscea  quae  audiati,  cogitandi 
quidem  severitati  recte  consuluit  sed  damnum  damno  reparans  simul  verba  illa 
quid  Maternus  dbi  dehuerit  gravia  et  hanc  lenem  Materni  iudignationem  eximie 
decentia  sustulit.  Et  quid  exempta  levat  spinis  de  phiribus  una?  Cum  enim  Aper 
sermonem  excipiens  in  hunc  modum  verba  faciat: 

Adeo  te  tragoediae  istae  non  satiant  quo    minus  omissia  orationum  et  causarum 

studiis  omne  tempus  modo  circa  Medeam,   ecce  nunc  circa   Thi/estem  consumas: 

cum  ie  tot  amicorum  causae,  tot  coloniarum  et  municipiorum  clientelae  inforum 

vocent,  quibus  vix  suffeceris  etiam  si  non  novum  tibi  ipse  negotium  importasses 

Domitium  et  Catonem,  id  est  nostras  quoque  historias  et  Romana  nomina  Grae- 

culorum  /abulis  aggregares, 

miramur   rursus   hanc   orationem   nec  ipsam   prudenter   compositam    et  parum  ad 

Materni  sermonem  acoommodatam,     Nam   si   noh>bat  Aper  quod   licebat   universe 

loqui  (  omissis  orationum  studiis  omne  tempus  eirca  fabulas  consumas'),  sed  exempla 

ponere  maluit,  non  Medeam  praeter   opinionem  afferri   sed   ipso  ducente  sermonis 

itinere  Catonem  cum  Thyeste  copulari  oportebat  ('modo  circa  Catonem,  ecce  nunc  circa 

Thyestem').    Dein  idem  extollit  causarum  nmltitudinem,  quae  Maternum  in  forum 

vocent,  quibus  ille  vix  par  esse  possit  etiamsi  —   quis  non  expectaverit  dicturum 

fuisse  'nullas  tragoedias  faciat',  ille   vero   ait  'etiamsi   non  Romanas  Graecis  ag- 

gregare  fabulas  instituerit '.     Quasi  vero  Maternus   melius   satis   facere   forensi  la- 

bori  posset,  si  pro  praetextatis  Graecas  tragoedias  componeret.    Veruni  haec  nos 

et  si  quae  sunt  leviora   in   illis   incommoda    non    couiecturis  domanda  arbitramur, 

sed    culpae    damus    scriptori,   qui   cum   Materuum   in    utroque   genere  tragoediae 

elaborasse  exemplis  declarare  parque  pari  aequa  lance  respondere   vellet,  senten- 

tiarum    necessitatem    parum    curavit   nec   illud   satis    attendit  quid    sermo    nativo 

flumine  labens  posceret  aut  ferret. 

Ne  illa  quidem  verba  magnam    stili   aut   diligentiam  aut  peritiam  produnt 
quibus  Aper  suam  Materni  accusationem  orditur  c.  5,  12. 

Et  ego  enim,  quatenvs  arbitrum  litis  huius  invenimus  (inveniri  libri :  cf.  4,  7),  non 
patiar  Maternum  societate  plurium  defendi,  sed  ipsum  solum  apud  vos  (eos  libri) 
arguam,  quod  natus  ad  eloquentiam  virilem  et  oratoriam  qua  parere  simul  et 
tueri  amicitias,  asciscere  necessitudines ,  complecti  provincias  possit^  omittit  stu- 
dium,  quo  non  aliud  in  civttate  nostra  vel  ad  utilitatem  fructuosius  [vel  ad  vo- 
luptatem  iucundius]  vel  ad  dignitatem  amplius  vel  ad  urbis  famam  pulchrius 
vel  ad  totius  imperii  atque  omnium  gentium  notitiam  illustrius  excogitari  poiest. 

Cum  enim  in  promptu  fuerit  duas  contendere  artes  quarum  alteram  colit  alteram 
omittit  Maternus  iniuria  iudice  Apro,  una  eloquentia  bis  eadem  comprehensione 
non  valde  dissimili  modo  laudatur,  ita  ut  aequabilitas  quidem  quaodam  ora- 
tionis  legentis  voluptati  lenocinetur  sed  acrius  attendenti  pondus  orationis  non 
nimis  prudenti  consilio  elevari  videatur. 

Non  magis  laudamus  quae  Messalla  dicit  c.  15,  12. 
velim  impetratum  ah  aliquo  vestrum  ut  causas  huius  injinitae  differentiae   scru- 
tetur   ac    reddat  quas  mecum  ipse  plerumque  conquiro;   et  quod   quibusdam  80' 
lacio  eatf  mihi  auget  quaestionem,  quia  video  etiam  Graecis  accidisse,  ut  longius 
absit  ah  Aeschine  et  Demosthene  Sacerdos  iste  Nicetes  et  si  quis  alius  Ephesum  vel 
Mytilenas  concentu  scholasticorum  et  clamonbus  quatit,  quam  Afer  aut  Africa- 
nus  aut  vos  ipsi  a  Cicerone  aut  Asinio  recessistis. 
NuIIo  enim  pacto  comparationem  illam  Graecos  inter  et  Romanos   oratores   insti- 
tutam    coeptae    orationi  video  etiam   Graecis   accidisse   aptaveris.     Neque    vero   qui 
emendando  opem  ferre  studuit  transposita  etiam  particula    ante    longius   assecutus 
est  quod  voluit,   et  apparet  scriptori   dum   astringit    orationem   non    contigisse   ut 
sensui  verba  probabili  ratione  exaequaret. 

Sed  iusignius  exemplum  male  compositae  orationis  hoc  est.     Aper  postea- 

quam  de  universa  antiquae  eloquentiae  causa  et  condicione  exposuit,  c.  21    ad  in- 

simulandos   singulatim   veteres   oratores   ita  se  dat   ut    exorsus   a  Calvo   deinceps 

Caelium,  Caesarem,  Brutuni,  Asinium,  Corvinum   exagitet,   denique   ad  ipsum  Ci- 

ceronem  aggrediatur.    Cui  disputationi  respondeus  Messalla  his  verbis  utitur  c.  26,29. 

E^o  autem  expectabam  ut  incusato  Asinio  et  Caelio  et  Calvo  aliud  nobis  agmen 

produceret pluresque  vel  certe  totidem  nominaret,  ex  quibus  alium  Ciceroni,  alium 

Caesari,    singulis  deinde  singulos  opponeremus;   nunc   detrectasse  nominatim  an~ 

tiquos  oratores   contentus  neminem  sequentium   laudare  ausus  est  nisi  in  publi- 

cum  et  in  commune. 

Non  ambigimus  de  senteutia  neque  praeter  Cicerouem  et  Caesarem  tertium  requiri- 

mus  Brutum,  quem  hac    forma   alium  Bruto    medium    inter   duos  iuterponi  Spen- 

gelius  suaserat ;  sed  hoc  admiramur  placuisse  scriptori  illam  nominum  exempli  causa 

positorum  in  utraque  parte  sententiae  varietatem  ab  instituta  ratione  plane  alienam. 

Poterat  universe  loqui  ut  ita  diceret  'expectabam  ut  iucusatis  veteribus  oratoribus 

plures  vel  totidem  recentium  nominaret,  ex  quibus  aliimi  Ciceroni,  alium  Caesari  op- 

poneremus'.    Sed  si  nomina  posuerat  pauca  de  pluribus  selecta  in  priore  parte  enun- 

tiati,  eadem  teneri  par  erat  in  altera  neque  ab  iis  diversa  afterri,  aut  certe  si  in  hac 

altera  parte  Ciceronis  et  Caesaris  principum  oratorum  nomina  desiderari  probo  id 

quidem  consilio  noluit,  haec  eadem  superioribus  illis  addi  aut  praemitti  oportebat. 

Diligentiam  quidem  sermonis  requirimus  etiam  in  iis  quae  idem  Messalla 

c.  25,  27  dicit,  qui  ubi  Calvum,  Asinium,  Caesarem,  Caelium,  Brutum,  Ciceronem 


.»■ 


-*f 


■■•>■.. 


■    ^     "-■''-    -    -■  ;.;^W^^  .   .'--.■■-"■• 

*        ■     ^     ,   i         -  .        '  ■         ■    *  .  "  '■    ■*'' 

V  ■     .'  '  -■      .  "■  .       ■■■' 

"  ■-       •. ■^  -'■^'  . .. 

specie  quidem  ingenii  distare  sed  tamen  eodem  omnes  praestantis  eloquentiae  ge-    ,     i 
nere  contineri  disputavit  ita  pergit:  ...  ;,-»:i^... 

Nam  quod  invicem  se  obtrectaverunt  et  sunt  aliqua  epistolis  eotum  imerta   ex         \ 
quibun  mutua  maUgnitas  detegitur^  non  est  oratorum  vitium  eed  hominum.  nam         \ 
et  Calvum  et  Asinium  et  ipsum  Ciceronem  credo  solitos   et  invidere  et  livere  et 
ceteris  humanae  infinnitatis  vitiis   a/fici;   solum   intei'  hos   arbitror  Brutum  non 
malignitate  nec  invidia  sed  simpliciier  et  ingenue  iudicium  animi  sui  dete.risse. 
Quae  per  se  quidem  spectata  non  habent  quod  improbeutur:   sed  ubi  contenderis  v  ^ 

cum  Apri  verbis  quibus  Messalla  repugnat,  apparet  socordia.  Sic  enim  Aper  c.  1 8, 22 
satis  constat  ne  Ciceroni  quidem  obtrectatores  de/uisse^  quibus  infiatus  et  tumens  nec 
satis  pressus  sed  supra  modum  exultans  et  superfiuens  et  parum  Atticus  videretur. 
legistis  utique  et  Calvi  et  Bruti  ad  Ciceronem  missas  epistolas^  ex  quibxis  /acile  est 
deprehendere  Calvum  quidein  Ciceroni  visum  ewsanguem  et  aridum,  Brutum  autem 
otiosuni  atque  diiunctum,  rursusque  Ciceroneni  a  Calvo  quidem  male  audisse  tam- 
quam  solutum  et  enervem^  a  Bruto  autem,  ut  ipsius  verbis  utar,  tamquam  /ractum 
atque  elumbem.  In  his  Asinii  nulla  fit  meutio  et  de  epistolis  tantum  Calvi  et 
Bruti  ad  Ciceronem  missis  dicitur.  Atqui  Asinius  inter  Cicerouis  obtrectatores 
recte  quidem  referri  poterat,  de  quo  notum  est  quid  Quintilianus  iu  simili  sententia 
12,  1,  22  scripserit  aut  Seueca  iu  suasoria  tertia:  sed  tamen  Apri  et  Messallae 
orationes  comparanti  Tacitus  hac  quidem  parte  id  non  secutus  videbitur  quod 
facili  negotio  altero  utro  loco  consequi  poterat,  ut  defensio  accusationi  accurate 
responderet.  Quodsi  ita  recte  iudicamus,  licebit  fortasse  alium  dialogi  locum  a 
suspicione  vitii  in  quam  incurrit  liberare  culpamque  male  congruentis  sermonis 
ad  ipsum  reiicere'  auctorem.  Pergit  enim  Messalla  post  illa  verba  quae  supra 
adscripsimus  c.  25,  36  (^od  ad  Servium  Galbam  et  C.  Laelium  attinet  et  si  quos 
alios  antiquorum  agitare  non  destitit,  non  ccigit  de/ensorem.,  cum /aiear  qtiaedam 
eloqueniiae  eorum  ut  nascenti  adhtic  nec  satis  adultae  de/uisse.  Quibus  ille  Apri 
verba  tangit  quae  c.  18  iu.  leguntur 

haec  ideo  praedixi  ut  si  qua  e.v  horuni  oratorum  /ama  glonaque  laus  tempo- 
ribus  adquiritur,  eandeni  docerem  in  medio  sitam  et  propioreni  nobis  quam  Ser- 
vio  Galbae  aut  C.  Carboni  quosque  alios  mento  antiquos  vocaverimus, 
At  ibi  nullus  Laelius  sed  praeter  Servium  Galbam  C.  Carbo  memoratur,  cuius 
in  sua  oratione  Messalla  non  meniinit.  Fuerunt  qui  hanc  discrepantiam  tollerent, 
aut  ita  ut  c.  18  C.  Laelii  nomen  inter  Galbani  et  C.  Carbonem  medium  inter- 
ponerent  aut  c.  25  C.  Laelii  loco  reponi  C.  Carbonem  iuberent:  neutrum  sine 
ratione:  nisi  quod  nobis  iam  illa  considerata  condicione  dialogi  probabilius  videtur, 
quoniam  cum  Servio  Galba  C.  Carbo  tam  recte  quam  C.  Laelius  componi  poterat, 
id  quod  tirmare  si  tanti  est  Ciceronis  testimoniis  licet,  Tacitum  de  congruentia 
sermonis   securum   uunc  huic,  nunc  illi  autem  oratori  locum  dedisse. 

fi.^vi-'  "Sed  sit  hoc  satis  reprehensionis.     Ac  ne   solum  scriptorem   opusculi  car- 

pgisse   iniquius   videamur,   multa  in  hoc  libello  deliquerunt   etiam   librarii,   quam- 

quam   fortasse  non  tam    multa  quam   plerique  hodie    opinantur.     Videmus    enim 

^^  nonnulla  identidem  coniecturis  temptari  quae  recte   scripta   sunt   neque  ullam  du- 

V  bitandi  materiam  afferunt.     Velut  quae  c.  36,  31   leguntur 

cum  parum  esset  in  aenatu  hreviter  censere  nist  qui  ingenio  et  eloquentia  senten- 
^  -        tiam  suam  tueretur 

>^  quod  Andresenus  cavillatur  ita  rationem  concludens  'ergo  tum  satis  erat  in  senatu 
breviter  ceusere  si  quis  ingenio  et  eloquentia  sententiam  tuebatur'  et  Ritschelio 
auctore  et  adiutore  verba  integerrima  additamento  prorsus  inutili  auget,  neglexlt 
homo  subtilis  certissimum  morem  sermonis  latini.  Ita  enim  Plautus  locutus  est, 
non  satis  id  est  mali  ni  etiam  amplius  quod  ecbibit  Trin.  249,  quem  versum  vitii 
quidem  non  immunem  interpreti  tamen  dari  cum  Buechelero  et  Ritschelio  noli- 
mus,  et  Terentius,  non  satis  est  tuum  te  of/icium  fecisse,  id  si  non  fama  adprohat 
Phorm.  4,  5,  12,  et  Cicero,  non  satis  erat  in  tabulis  inspexisse  quantum  deberetur, 
nisi  ad  Castoris  quaesisses  quantum  solceretur  pro  Quinct.  4,  17;  parum  miseriae 
sit  quod  aliis  coluit,  nisi  etiam  quod  omnino  coluit  crimini  fuerit  pro  Rosc.  Am,  17,  49; 
nec  hahere  virtutem  satis  est  nisi  utare  de  rep.  1,  2,  2,  idemque  saepe  alias,  et  Livius, 
templum  violare  parum  habuisse,  nisi  detexisset  foede  ac  prope  diruisset  42,  3,  6 ;  et 
praeter  ceteros  creberrime  Seneca  philosophus,  parum  est  illi  capere  patriam,  nisi 
verterit;  parum  foede  insolem  fuerat^  qui  de  capite  consularis  riri  soccatus  audiehat, 
nisi  in  os  senatoris  ingessisset;  parum  est  pecuniam  quaesisse  nisi  solvit;  parum  est 
illi  velle,  nisi  profuit,  parum  est  profuisse  nisi  voluit;  parum  est  sumere  utiguentum, 
nisi  his  die  terque  renovatur.  Apparet  si  isto  modo  calumniari  illam  Taciti  sen- 
teutiam  licet,  idem  in  omuia  cadere  exempla,  sed  dandum  hoc  est  consuetudini 
sermonis,  ut  quae  seiunctim  efferri  poterant  —  parum  est  dedisse,  fovenda  sunt  (Se- 
neca);  parum  est  virtutem  hahere,  utendum  est;  parum  est  aegrum  non  esse,  alacrem 
volo  ^dial.  23, 19)  —  ea  in  unum  comprehendantur  collecto  dicendi  genere,  cui  nisi  par- 
ticula  in  his  inservit  et  in  cognatis,  nequam  illud  verbumst  '  hene  volt\  nisi  qui 
bene  facit;  homines  nihili  faciunt  quod  licet,  nisi  quod  lubet.  Eiusdem  autem  Sc- 
necae  exemplo  cum  alia  plura  in  hoc  dialogo  firmare  possis  (velut  Haasius  illius 
potissimum  auctoritate  haec  c.  16,  35  incipit  Demosthenes  extitisse  multis  coniecturis 
obnoxia  egregie  stabilivit  et  declaravit)  tum  videmur  uobis  haec  verba  c.  38  in.  tueri 
Transeo  ad  formam  et  consuetudinem  veterum  iudiciorum:  quae  etsi  nunc  aptior 
extiterit,  eloquentiam  tamen  illud  fomm  magis  exercehat,  in  quo  cet. 
In  quibus  quae  prouomine  non  formam  veterum  iudiciorum  sed  formam  iudiciorum 
designari  apparet;  quam  ob  rem  qui  veterum  deleri  iussit,  quam  adiuvare  voluit 
orationem  depravavit:  eo  enim  dempto  vocabulo  quo  referimus  illud  foittmf  Sed 
dubitationem  de  pronomine  relativo  tollent  haec  quae  Seneca  scribit  de  otio  c.  3 

hoc  Stoicu  quoque  placere  oatendam,  non  quia  mihi  legein  dijcerim  nihil  contra  dictum 
Zenonis  Chrysippive  committere  aed  quia  res  ipsa  patitur  me  ire  in  illorum    senten-  i 

tiam:  quam  si  quis  semper  unius  sequitur,  non  in  curia  sed  in  factione  est,  ubi 
eadem  offensione  ductus  Madvigius,  cum  reliqua  recte  emendaret,  quam  prave 
in  nam,  deterius  etiani  Gertzius  in  quoniam  mutavit;  et  dici  vix  potest  quoties 
vel  a  doctissimis  in  pronomine  relativo  peccetur,  cuius  usus  habet  quasdam  sin- 
gulares  ac  reconditiores  formas,  declarandas  aliquando.  Porro  nihil  salutis  at- 
tulerunt  coniecturae  verbis  sanissimis  c.  10,  38 

ne  ad  illud  quidem  confugere  possis  quod  plerisque  patrocinatur  tamquam  minus 

obnoxium   sit  offensae  poetariim   quam   oratorum   studium:    efferoescet   enim    vis 

jmlcfierrimae  naturae  tuae  nec  pro  amico  aliquo  sed,  quod  periculosius  est,   pro 

Catone   offendes.    nec   excusatur   offensa  necessitudine   officii  aut  fide  advocationis 

aut  fortuitae  et  suhitae  dictionis  impetu:  meditatus  videris  aut  elegisse  personam 

notabilem  et  cum  aucioritate  dicturam. 

Sive  enim  meditatus  ultro  elegisse  de  Schopeni  opinatione  scripseris   sive  alio  quo 

modo  meditatus  elegisse  verba  iunxeris,  inutiliter  eligendi  notio  oneratur  et  utrius- 

que   vis   verbi   valde   infringitur,  nraeter   scriptoris   consilium,    qui    hanc   subtilem 

concinnitatem  sectatus  est,  ut  meditatus  xoxfortuitae  et  subitae  dictioni,  necessitudini 

autem  ojficii  et  advocationis  fidei  oit^oncrentm  xerhaL  elegisse  personam.     Plane  vero 

egregia  sunt  verba  quibus  suae  orationi  finem  imponit  Maternus  c.  13,  25 

non  me  fremitus  salutantium   nec  anhelans   libertus  excitet,  nec  incertus  futuri 

tesiamentum  pro  pignore  scribam,  nec  plus  habeam,  quam  quod  possim  cui  velim 

relinquere:  quandoque  enim  fatalis  et  meus  dies  veniat  statuarque  tumulo  non 

maesius  et  atrox  sed  hilaris  et  coronatus  et  pro  memona-  mei  nec  consulat  quis- 

quam  nec  roget. 

Et  tamen  importune  attemptantur  a  criticis:    nos    nihil   in  iis  mutavimus  aut  mu- 

tari  oportere  coucedimus,  sed   distinguendo    sensum  patefacere  studuimus,  et  hoc 

esse  mauifestum  putamus,    illa   meus  dies  veniat  statuarque   tumulo  uon  posse  nisi 

cum  insigui  sententiae  detrimeuto  seiungi. 

At  sunt  alia  in  quibus  olim  certa  divinatione  verum  recuperatum  est,  sed 
hodie  errare  malunt  et  ingenio  indulgere  quam  optime  inventis  uti,  Nam  certum 
est  quod  F.  Ritterus  restituit  in  Materni  oratione  c.  11,  19 

nam  statum  cuiusque  ac  securitatem  melius  innocentia  tuetur  quam  eloquentia, 
nec  vereor  ne  mihi  umquam  verba  in  senatu  nisi  pro  alterius  discrimine  fa- 
cienda  sint. 
Kecte  enim  et  apposite  Maternus  ab  universa  sententia  ad  semet  ipsum  et  quid 
sibi  futurum  speret  progreditur,  et  quod  librarii  tueor  scripseruut  pro  tuetur,  nempe 
eodem  errore  in  contrarium  peccantes  c.  33,  18  videtur  exararunt  pro  eo  quod 
erat  videor.        Ac  pridem  verissima   coniectura  sed   adeo   spreta   ab   omnibus   ut 

plane  pro  nova,   ut   est  revera,  proferri  debeat,  sublatum  est  vitium  in  his  Mes- 
sallae  verbis  c.  25,  9        <  :    ;■;  ^  -:;;::-  v    •   ,..  ,   :.vv  •  -^ 

j  Ai^    ne  illi  quidem  parti  sermonis   eius  repugno   si  comminua  fatetur  ptures  formas 
K! :  1   dicendi  etiam  iisdem  saeculis  nedum  diversis  extitisse. 

Quae  ut  sunt  depravata,  ita  largam  opinionum  segetem  tulerunt,  in  quibus  reco- 
gnoscendis  non  abutemur  otio,  quoniam  uemo  inter  tot  criticos  ne  contempta  qui- 
dem,  ut  assolet,  mutandi  modestia  probabilem  et  huic  sententiae  aptam  orationem 
coniectando  assecutus  est:  neque  melius  nuper  Ottoni  Ribbeckio  emendatio  suc- 
cessit;  et  tamen  veritas  est  in  proximo:  una  littera  mutata  et  commin&s  reposito 
pro  comminus  ipsa  manus  scriptoris  prodit:  ne  illi  quidem  parti  sermonis  eius  re- 
ptigno,  si  comminans  fatetur,  plures  farmas  dicendi  etiam  iisdem  saeculis  nedum 
diversis  exiitisse.  Quippe  comminatus  erat  Aper  ibi  ubi  hanc  sententiam  protulit 
cui  se  repugnare  Messalla  negat,  c.  18,  8,  agere  enim  fortius  iam  et  audentiits  volo, 
si  istud  ante  praedixero  mutari  cum  temporibus  formas  quoque  et  genera  dicendi. 
Itaque  hoc  novum  eius  verbi  et  participii  exemplum  paucis  quae  lexica  habent 
accedat.  Sed  quod  non  novam  esse  coniecturam  diximus,  a.  1842  a  Nisseno  pro- 
posita  est,  aspernati  autem  editores  omnes  sunt  ut  ue  mentione  quidem  dignam 
haberent  (praeter  Andresenum  in  Emend.  p.  149)  non  alia  ut  videtur  de  causa, 
quam  quod  si  particulam  in  illa  syntaxi  ferri  non  posse  ac  pronomen  relativum  qua 
requiri  rati,  hac  persuasione  in  devia  seduci  se  passi  .sunt.  Enimvero  illi  particulae 
Ciceronis  auctoritas  patrocinatur,  qui  ita  scribit:  illa  suspicio  intolerabili  dolore  cmciaty 
si  opinamur  eos,  quibus  orbati  sumus^  esse  cum  aliquo  sensu  in  iis  malis  quibus  vulgo 
opinantur  Tusc.  1, 46, 111 ;  Chrysippus  autem  caput  esse  censet  in  consolando  detrahere 
illam  opinionem  maerenti,  si  se  officio  fungi  putet  iusto  atque  debito  ibid.  3,  31,  76; 
nec  dissimiliter  ista  sententia  maxime  et  fallit  imperitos  et  obest  saepissime  rei  pu- 
blicae,  cum  aliquid  verum  et  rectum  esse  dicitur,  sed  optineri  id  est  obsisti  posse 
populo  negatur  de  leg.  3,  15,  34;  quibus  rursus  conferri  possunt  quae  in  ipso  dia- 
logo  leguntur  c.  15,  3  hunc  tuum  sermonem  saepe  excepi^  cum  oblitus  et  tuae  etfratris 
tui  eloquentiae  neminem  hoc  tempore  oratorem  esse  contenderes;  aut  c.  14,  9  delectas- 
set  te  Apri  sermo,  cum  Maternum  exhortatus  est.  Potuit  his  quidem  locis  omnibus 
pro  si  vel  cum  particulis  pronomen  relativum  accommodari,  cuius  usus  est  sane 
longe  frequentissimus  in  hoc  genere  abundantioris  sive  laxioris  orationis ;  quod  genns 
in  prooemio  lectionum  hibernarum  a.  1876  p.  8  tetigimus,  tum  exemplis  usi  Tul- 
lianis,  Livianis,  edicto  quo  ediaerunt;  propositum  quo  statui;  praeceptum  quo  monet; 
quibus  addimus,  ut  in  transcursu  emendemus,  Suetonii  verba  de  vita  Terentii 
p.  32  R.  post  editas  comoedias  nondum  quintum  atque  vicesimum  egressus  annum, 
animi  causa  seu  vitandae  opinionis  qua  videbatur  aliena  pro  suis  edere  seu  ad  per- 
cipienda  Graecomm  instituta  moresque,  quos  non  perinde  exprimeret  in  scriptis,  egres- 
sus  est  neque  amplius  rediit.     Nam  opinionis  qua   videbatur  recte   scribitur   et  ne- 

cessario,  cum  in  libris  sit  qui  vel  quia.  Reliqua  vero  cum  hodie  sic  vulgentur 
annum,  causa  vitandae  opinionis,  nos  codicis  Parisini  auctoritatem  pressius  secuti 
illam  e£fecimus  scripturam  quam  supra  posuimus.  Cum  enim  ille  liber  habeat  annum 
animi  causa  vitandae,  reliqui  annum  catisa  emtandae,  rationi  parum  consentaneum 
videtur,  abiicere  vocem  aptissimam  et  quae  cur  desideretur  in  ceteris  codicibus  facile 
perspicitur,  errore  aut  consilio  additam  in  Parisino  credibile  non  est.  Praeterea  causa 
suo  genitivo  praepositum,  de  quo  Ritschelius  in  illo  docto  commentario  minus  ac- 
curate  egit,  etsi  fortasse  non  addubitandum  est  —  semel  ita  Suetonius  iu  Aug.  c.  24, 
semel  Seneca  de  benef.  4,  3,  1,  pluribus  locis  Livius  sed  ut  dubitatio  de  sinceritate 
scripturae  uon  absit  quam  Madvigius  expeudit  iu  Emeudationibus  Livianis  iterum 
editis  p.  579  —  sed  certe  insolens  est  haec  collocatio ;  quae  Parisini  codicis  testi- 
monio  removetur.  Sed  ut  redeamus  illuc,  quam  frequentissimam  formam  illius 
abundantiae  diximus,  ea  multum  tameu  abest  ut  unica  sit,  et  ut  in  .n  vel  cum 
ofiendi  non  debuit,  ita  nos  ne  talia  quidem  refugimus  quale  hoc  est  Petroniauum 
c.  25  hinc  etiam  puto  proverbium  natum  illud,  ut  dicatur  posse  taurum  tollere  qui 
vitulum  sustulent,  in  quibus  verba  ut  dicatur  non  recte,  opinamur,  Buechelerus 
seclusit  ut  glossam,  motus  ille  quidem  discrepantia  quadam  scripturae,  sed  quod 
iu  multis  libris  non  ut  dicatur  sed  illud  dicatur  ut  scriptum  legitur,  non  ita  dif- 
ticilem  explicatum  habet.  £t  plane  comparis  oratiouis  exemplum  extat  in  dialogo 
nostro  c.  26,  15 

Unde  ontur  illa  foeda  et  praepostera  sed  tamen  frequens  sicut  kis  cld  et  ejccla- 
matio,  ut  oratores  nostri  tenere  dicere,  histriones  diserte  saltare  dicantur. 
Nam  id  quidem  dubitari  non  debuit,   quin  exclamatio  intelligeretur,   qua  oratores 
tenere  dicere,  histriones  diserte  saltare  dicerentur.    Sed  de  hoc  loco  amplius  dis- 
putandum  est.    Etenim  illa  mendosa  sicut  kis  cla  et,  etsi  saepe  a  multis  temptatu 
sunt,   qui   feliciter   restituerit   nondum   inventus  est.     Nam  ut  omittamus  alia  nec 
ab  oratione  nec  a  mutaudi  genere    commendabilia,    L.  Schopeni  commentum  quo 
in   cld   putabat   clausula   delitescerc    scripsisseque  Tacitum  frequens  . .  clausula  et 
exclamatioy   est  illud  quidem  valde  speciosum  multisque  placuit,  sed  tamen  neque 
significatio  vocis  curiosius  excussa  ad  hanc  sententiam  facere  videtur  (nam  clau- 
sula  non  iudicantium  est,  sed  orantium,  sed  agentium,  neque  clausula  et  exclamatio 
nisi  cum  magna  amhiguitate   in   eam    vim   copulari  poterant,   quae  Schopeni  sen- 
tentia  fuit,  ut  exclamatio  designaretur,   quae,  cum  ad  finem  ventum  esset,    tolle- 
retur)  neque  aut  ipsi  Schopeno  contigit  aut  aliis  qui  ab  ipsius  opinatione  profecti 
sunt,  ut  reliquis  leni  medela  curatis  concinnam  orationem  nacti  emendationem  per- 
ficerent.    Nam  quae  scribunt  sicut  scitis  vel  saeculi  huius  vel  ut  sic  dixerim  clau^ula, 
aut   inania   et   superflua  afiierunt   aut  magno   molimine   sunt  exsculpta  quo  omnis 
coniecturae  probabilitas  perit.    Itaque  nos  omissa  clausula  inde  initium  emendandi 
capimus  ut  clamet,  quod  ipsum  est  iu  libris,  primitivam  fuisse  scripturam   statua- 


mus:   quo   posito   reliqua  facili   opera  ad   sanam    scntentiam   aptamque  orationem 
revocantur.     Sic  enim  scripsisse  Tacitum  opinamur: 
.'       Unde  oritur  illa  foeda  et  praepostera  sed  tamen  frequens,  sic  ut  (\\x\uis  clamet^ 

exclam^tio,  ut  oratores  nostri  tenere  dicere,  histriones  diserte  saltare  dicantur. 
Nimirum  frequentiam  foedae  illius  exclamationis  extolli  voluit,  commode  et  orationis 
forma  sumpta  ab  eo,  quem  toties  imitatur,  Cicerone,  qui  ita  scribit  de  fin.  1,  4,  11 
qui  autem  alia  malunt  scribi  a  nobis,  aequi  esse  debent,  quod  et  scripta  multa  sunt, 
sic  ut  plura  nemini  e  nostris,  et  scribentur  fortasse  plura:  pro  Planc.  8,  21  huius 
pi^aefectura  plena  virorum  foi^tissimorum,  sic  ut  nulla  tota  Italia  frequentior  dici  pos- 
sit;  ad  Att.  1,  16,3  iudicium  si  quaeris  qualefuerit,  incredibili  exitu,  sic  uti  nunc  ex 
eventu  .  .  reprehendatur^  de  quibus  verbis  interpretes  quidam  male  iudi(.'ant;  nec  se- 
cus  Nepos  in  Epaminonda  2,1.  Quodsi  ita  verba  Taciti  reete  tractavimus,  ap- 
paret  archetypi  scripturam  cldet  litteris  forte  diductis  cum  librariis  dialogi  tum 
nostrae  aetatis  doctis  hominibus  fraudem  fecisse;  et  quod  alibi  exemplo  monstravi- 
mus,  compendium  scripturae  admodum  vulgare  prave  a  librariis  acceptum  errores 
in  hoc  libello  creavisse,  simile  et  in  hunc  locum  cadit  et  fortasse  iu  ea  verba  quae 
c.  22,  15  extant: 

nam  priores  eius  (Ciceronis)  orationes  non  carent  vitiis  antiquitatis :    lentus   est 

in  principiis,  longus  in  narrationibus,  otiosus  circa  excessus;    tarde  commovetur^ 

raro  incalescit;  pauci  sensus  optet  cum  quodam  lumine  terminantur. 

Hoc  cnim,  optet,  quod  ipsum  habet  codex  Farnesianus,  scripturae  discrepantia  a 

Michaele  exposita  docet,   in  communi  omnium   exemplari   exaratum  fuisse,   cuius 

ecripturae  vim  cum  non  perspicerent  librarii,  aut  opt.  et  aut  opt et  cum  de- 

fectus  indicio  efiecerunt.  Atqui  illam  scripturam  quam  primitivam  ducimus,  si 
quis  ex  apte  et  de  Acidalii  coniectura  ortam  statuet,  redargui  non  poterit:  satis 
facit  enim  hoc  sententiae,  nisi  quod  de  hiatu  oratiouis  propter  illa  indicia  cogi- 
tari  non  debuit.  Sed  nisi  fallaci  specie  inducimur,  aliud  latet  et  is  qui  primus 
optet  posuit  oportet  intelligi  voluit,  quod  verbum  eodem  modo  scriptum  extat  in 
codice  Nazariauo  Senecae  de  beneficiis  p.  16,  15  G.  multa  sunt  autem  quae  oportet 
(queopt^')  accipere  nec  debere,  ubi  non  erat  quod  Gertzius  alia  coniectando  anqui- 
reret.  At  oportet  si  verum  est,  consequitur,  ut  haec  manca  sit  oratio,  licetque  haud 
operose  explere  in  hunc  modum  pauci  sensus  apte  et  ut  oportet  cum  quodam  lu- 
mine  terminantur,  perapte  si  quid  sentimus  ad  sententiam  et  rursus  ad  Ciceronis  ex- 
emplum,  cuius  haec  verba  sunt  de  legibus  1,  6,  18  Alte  vero  et  ut  oportet  a  capite 
repetis  quod  quaerimus.  Simili  ratione  nisi  fallimur  interpretandae  sunt  scripturae 
quae  ad  c.  12,  17  afieruntur,  ubi  omnia  librorum  indicia  eo  ducere  videntur,  ut 
mor  scriptum  fuisse  pro  maior  in  archetypo  credatur,  nec  uUis  aut  glotna  mor  aut 
augustior  honor;  quod  quia  nihili  erat,  librarii  aut  mor  tenentes  aut  7)U)re  ut  vox 
saltem  latina  esset  repouentes  defectus  notam  addiderunt,  cum  oratio,  modo  maior 

restitueris,  integra  videatur.  Item  c.  13,  4  licet  istos  certamina  et  pericula  sua  •  • 
et  consulatus  ecejcerint,  consuetam  notam  qua  consulatus  scribitur  librariis  molestia» 
peperisse  videmus;  simul  aliquid  scribendo  praetermiserunt :  nam  oratio  ipsa,  non 
solum  et  quod  traditum  est,  ad  consulatus  addi  alterum  et  simile  exposcit:  ad  sa- 
cerdotia  et  comulatua  vel  ad  praeturas  et  consulatus  (cf.  36,  24;  7,  10);  nam  Ritteri 
ad  opes  et  consulatus  minus  aptum  est,  sed  nihil  definimus.  Quod  vero  et  hoc 
loco  et  supra  ante  oportet  aliquid  omissum  suspicamur,  nulla  corruptela  saepius 
integritatem  huius  libelli  adrosit,  et  poterat  nostra  opinione  confidenter  dicehas 
(cf.  c.  19,  8)  addi  in  hac  sententia  c.  27,  9  causas  exquiHmus  quas  te  soUtum  tractare 
paulo  ante  dicebas  plane  mitior  et  eloquentiae  temporum  nostrorum  minus  iratus;  in 
qua  praeterea  nihil  est  quod  legentem  impediat;  nam  plane  mitior  et  minus  iratus, 
in  quibus  nuper  Ribbeckius  haesit,  componuntur  quemadmodum  plane  leviores  et 
minus  prudeniiae  exigentes  c.  35,  17.  Sed  omissa  vocula  ofiecit  etiam  c.  16,  23 
vos  autem  Demosthenem  et  Hyperidem  profertis,  quos  satis  constat  Philippi  et 
Alexandri  temporibus  Jioruisse,  ita  tamen  ut  utrique  superstites  essent. 
Subabsurde  enim  Demosthenes  et  Hyperides  utrique  h.  e.  et  Pliilippo  et  Alexan- 
dro  superstites  fuisse  dicuntur,  quorum  ille  amplius  duodecim  aunis  aute  hunc 
occidit;  sed  scripserat  Tacitus  ut  huic  utrique  superstites  essent,  et  utrique  nomi- 
nativus  casus  est  ad  duos  oratores  relatus  qui  proximis  post  Alexandrum  aunis 
interierunt;  utrique  autem  more  huius  aetatis  de  duobus  dicitur,  ut  utrosque  de 
Apro  et  Secundo  c.  2,  7.  Nec  fere  dubitamus  addita  voce  hicem  addere  Materni 
orationi  c.  40,  6 

lam  vero  contiones  assiduae  et  datum  ius  potentissimum  quemque  vexandi  atque 

ipsa  inimicitiarum  gloria,   cum  se  plurimi  disertorum  ne  a  F.  quidem  Scipione 

aut  Sulla  aut  Cn.  Pompeio  abstinerent  et  ad  incessendos  principes   viros   ut  est 

natura  invidiae  populi  poetae  quoque  et  histriones  auribus  uterentur,   quantum 

ardorem  ingeniis,  quas  oratoribus  faces  admovebunt. 

Etenim    poetae    nomine    adiecto     sententia    oritur    perspicua    oratorisque    consilio 

consentauea.     Haec   est   enim   illa   quam  Maternus   praedicat  inimicitiarum   gloria 

qua  illis  turbulentis  reipublicae  temporibus  principes  viros  quae   est   natura  invi- 

diae   incessere   vel  in   scaena  spectante   populo   per  poetae  versus  histrionumque 

actionem  licebat.     lllustre  est  Ciceronis   exemplum  quid  illa  actate   in  theatro  ac 

ludis  concessum   fuerit,   qui   cum  ita   glorietur  in    oratione   pro  Sestio  c.  57,  122 

sed  tamen  illud  scripsit  disertissimus  poeta  pro  me,  egit  fortissimus  actor,  non  solum 

optimus,  de  me,  cum  omnes  ordines  demonstraret,  senatum,  equites  Rom/inos,  univer- 

sum  populum  Romanum  accusaret  'Exsulare  sinitis,  sistis  pelli,  pulsum  patimini',  et 

rursus   c.  58,  123   et  quoniam   huc  me  provexit  oratio,    histrio    casum   meum   toties 

collacrimuvit,  cum  ita  dolenter  ageret  causam  meam,   ut  vox  eius  illa  praeclara  la- 

crimis   impediretur^   neque  poetae,   quorum   ego   semper   ingenia  dilexi,    tempori  meo 

defuerunty  eaque  populus  Ramanun  non  solum  plausu  sed  etiam  gemitu  suo  compro- 
bavity   intelligimus,    quam   non   alienum   fuerit  Materni   oratione   cum  histrionibus 
copulari  poetas.    Et  in  his  quidem  una  addita  voce  deftingi  licebat:  graviore  de- 
fectu  laborant  verba  quae  c.  19,  1  in  Apri  oratione  in  hunc  modum  tradita  leguntur 
nam  quatenus  antiquorum  admiratores  hunc  velut  terminum  antiquitatia  consti- 
tuere  solent  qui  usque  ad  Cassium  quem  reum  faciunt  quem  primum  afjirmant 
Jle.visse  ab  ista  vetere  atque  directa  dicendi  via  non  injirmitate  ingenii  nec  inscitia 
litterarum  transtulisse  se  ad  illud  dicendi  genus  contendo  sed  iudicio  et  intellectu. 
Nam   quod    ea   superiorum   criticorum   vestigia   persecutus   novissime  Adolfus  Mi- 
chaelis   demptis   pluribus   verbis   in   hanc  formam   redegit  qua  iam  in  editionibus 
feruntur  quatenus   antiquorum   admiratores    hunc  velut  terminum  antiquitatis  consti- 
tuere  solent:  Cassium  Severum,  quem  primum  affrmant  fexisse  cet.,  facile  largimur 
probabilem   ea  scriptura  sententiam   nasci,  sed  tamen  eandem  quoties  ad  respec- 
tum  memoriae  referimus  causamque  additamentorum  quibus  Taciti  orationem  auctam 
esse  statuit  inquirimus,  etiam  atque  etiam  veremur,   ne  de  natura  ac  sede  morbi 
deceptus   manum    admoverit   eis   quae    sana    sunt,    quae    vero    laborant   ea  intacta 
reliquerit.     Quam   euim   hoc   credibile   ducimus,   Severum  nomen  abiisse  in  verba 
quae  sunt  quem  reum,  aut  qua  iide  hauc  sententiolam  quem  reum  Jaciunt  abiicien- 
dam  arbitramur,  qua  nihil  potuit  aut  ad  hanc  rem  quam  agit  Aper  efficacius  aut 
huius   sermoni    dialogi    convenientius   excogitari.     Etenim    et   reum   faciunt    iudice 
Apro   antiquitatis    admiratores    hunc  Cassium  Severum    et   cur  reum  faciant  addit 
causam,  quodque  haec  davv&eTog  oratio  quem  reum  faciunt,  quem  primum  ajjirmant 
Jlejcisse  ah  ista  vetere  dicendi  via  paria  paribus   accumulat   et  ad   clariora  a  minus 
definitis   progreditur,   agnoscimus   eloquentiam  Apri,  cui  ne   haec   quidem  displi- 
cuerunt  de  capite  16,  17  hoc  primum  interrogabo,  quos  vocetis  antiquos,  quam  ora- 
torum  aetatem   signijicatione   ista   determinetis ,   nec   fere    dissimiliter  Matemi  oratio 
c.  40,  22  donec  erravit,    donec    se  partibus   confecit,    donec    nulla  fuit  in  foro  paa-, 
nulla  cet.  triplici  gradu  per  soluta  membra  ad  ampliora  et  magis  expressa  asceu- 
dit.     Quodsi  vere  haec  verba  quem  reum  faciunt  a  suspicione  falsi  vindicamus,  iam 
paene   manifestum  est,   uihil   alieni   in  hunc  locuni   illatum   sed   culpa  librariorum 
hiare    orationem,    in    qua    primum    plenum    Cassii  Severi  nomen    desideratur   quod 
plenum  ponitur  iu  respousione  Messallae  c.  2G,  17,  desiderantur  porro  quihus  illa 
uunc  pendentia  verba  qui  usque  ad  Cassium  in  integrum  enuntiatum  suppleautur; 
quae    verba   qui   ad    terminum  referri   putaverunt  in   iisque  certissimum  interpretis 
indicium   agnoscere  sibi  visi  sunt,  longe  a  vera  ratione  deerrarunt.     Nam  ut  bre- 
viter  complectamur  quae  sentimus,  hanc  censemus  huius  orationis  pristinam  fuisse 
confomiationem. 

nam  quatenus  antiquorum  admiratores  hunc  velut  terminum  antiquitatis  consti- 
tuere  solent,  qui  usque  ad  Cassium  [Severum  eloquentiam  aequali  et  uno  tenore 

processlsse  statuunt,  Cassium],  quem  reum  faciunty  quem  pnmum  afjirmant 
flexisse  ah  ista  vetere  atque  directa  dicendi  via,  non  infirmitate  ingenii  nec  in- 
scitia  litterarum  transtulisae  se  ad  illud  dicendi  genus  contendo  »ed  iudicio  et 
intellectu. 
In  quibus  verba,  quae  addidimus  colore  ducto  a  Seneca,  nimirum  non  praestamus, 
sententia  vero,  quam  addendo  effecimus,  ex  ipsa  Apri  argumentatione  prompta 
est,  qua  is  c.  18  adversariorum  opinionem  convellere  studuit,  quasi  eloquentia  an- 
tiqua ,  quam  illi  vocant ,  nullam  ipsa  mutatiouem  passa  una  et  aequabilis  semper 
fuerit  ob  eamque  causam  certo  quodam  ac  definito  termino  ab  inferioris  aetatis 
arte  oratoria  intersaepiatur.  lllud  addimus  per  hanc  qua  usi  sumus  supplementi 
rationem  ne  causam  quidem  et  originem  defectus  esse  obscuram,  si  quidem  recte 
ipsa  suadente  et  paene  poscente  orationis  forma  Cassii  nomen  bis  posuimus.  In- 
terpolationis  autem  vestigia  si  tameu  aliqua  sunt  perpauca  esse  iu  hoc  dialogo 
nobis  persuasimus,  et  irascimur  viris  doctissimis,  qui  velut  in  Matemi  oratione 
c.  13,  10  testes  Augusti  epistolae,  testis  ipse  populus,  qui  auditis  in  theatro  Virgilii  ver- 
sibus  surrexit  universus  et  forte  praesentem  spectantemque  Virgilium  veneratus  est  sic 
quasi  Augustum,  scite  nec  sine  subtili  artis  sensu  ad  participia  adiectum  nomen 
Virgilium  auferunt.  Sed  si  vellemus  exeinpHs  demonstrare,  quae  multa  in  promptu 
sunt,  quoties  in  eodem  aut  simili  genere  Ciceronis  editores  peccavissent  cultis- 
simamque  Tullii  orationem  importunis  manibus  deformassent ,  longa  tela  texenda 
esset,  quam  non  ordiri  satius  duximus  quam  praepedientibus  huius  scriptionis 
angustiis  inchoatam  relinquere. 

Scr.  m.  Aprili  MDCCCLXXVIII. 

